އާންމުގޮތެއްގައި މަތީގައި ބަޔާންވެގެންދިޔަ ކަންކަމަކީ ގިނަފަހަރަށް އެސްފީނާ ހަސަދަ ނުވަތަ ޖިންނި އުނދަގުލެއްގެ ސަބަބުން ދިމާވާ ކަންކަމެވެ. ނަމަވެސް ބައެއްފަހަރު ކުއްޖާގެ މަންމަ ނުވަތަ ބައްޕައަށް ޖެހިފައި ހުންނަ ސިޙުރެއްގެ ސަބަބުން ޖިންނިއެއްގެ ފަރާތުންވެސް މިކަހަލަ ކަންކަން ދިމާވެދާނެއެވެ. ރުޤްޔާގެ ވަރަށް ފުއްނާބު އުސް ދީނީ ޢިލްމުވެރިއެއްކަމުގައިވާ އައްޝައިޚް ވަޙީދު އަބްދުއްސަލާމް އަލް ބާލީ ރުޤްޔާއާއި ބެހޭގޮތުން ލިޔުއްވާފައިވާ ފޮތްތަކުގައި ކުޑަކުދިންނަށް މިފަދައިން އުނދަގޫކުރާ ޖިންނީންނަށް ކިޔަނީ “އަރްވާޙް” ކަމުގައި ބަޔާންކުރައްވާފައިވެއެވެ. ތިރީގައި އަޅުގަނޑު މިބަޔާންކޮށްލަނީ ތުއްތުކުދިންނަށް ދިމާވާ މިކަހަލަ މައްސަލަތަކަށް ޙައްލުކުރަމަށް ކުރެވިދާނެ ބައެއް ފަރުވާތަކާއި މިކަމުން ރައްކާތަރިވުމަށް ކުރެވިދާނެ ބައެއް ކަންކަމެވެ.